section_heading: Priča
paragraph_text: Johnny počinje raditi za portorikansku dilericu droge Elizabetu Torres, koja ga zaposli na preprodaji ukradenog heroina u Dukesu zajedno s Nikom Belićem i Playboy X-om; dogovor je zapravo velika inkognito akcija DEA-a i policije, te se Johnny izvuče s drogom, dok Niko i Playboy X pobjegnu praznih ruku. Elizabeti prijeti uhićenje te je zbog toga paranoična i živčana, zbog čega je Johnny prisiljen raditi na njenim poslovima transportiranja kokaina (koje ometaju Angels of Death), zajedno s Malcom i DeSeanom, članovima afroameričke motociklističke bande Uptown Riders. Johnny također s aerodroma dovodi njenu prijateljicu s Portorika, Martu, koja je u zemlju prokrijumčarila veliku količinu kokaina. U posljednjem telefonskom pozivu od Elizabete vidlivo je kako ona i Marta panično puštaju kokain u odvod (kasnije se preko radija saznaje da je Elizabeta uhićena i osuđena na zatvorsku kaznu). Johnny također radi za korumpiranog kongresmena Thomasa Stubbsa III, što uključuje ubijanje Stubbsova ujaka i oslobađanje njegovih prijatelja iz zatvorskog premještaja. Također, Johnny s vremena na vrijeme iz nevolja nevoljko izvači svoju bivšu djevojku Ashley Butler, tešku ovisnicu o metamfetaminu; najprije je mora spasiti od narkomana s kojima je pušila meth i nije im mogla platiti, pa su je zaključali u stanu, a zatim, zbog toga što je Ashley imala dugove kod Dimitrija Raskalova, otima Romana Bellica uz Malcovu pomoć, te ga odvode u skladište s Dimitrijevim ljudima (iz kojeg ga Niko spašava u GTA IV).